Նինա Պիգուլևսկայա

Նինա Վիկտորովնա Պիգուլևսկայա (, ), պատմաբան, բյուզանդագետ, արևելագետ, ԽՍՀՄ ԳԱ թղթակից անդամ (1946), Լենինգրադի համալսարանի պրոֆեսոր։

Ավարտել է Բեստուժևյան կուրսերը (1918), 1922 թ.՝ Պետրոգրադի համալսարանի արևելագիտության ֆակուլտետի ասպիրանտուրան։ Ուսումնասիրությունները վերաբերում են Բյուզանդիայի, Իրանի, Ասորիքի, Մերձավոր Արևելքի, Արաբիայի հասարակական տնտեսական հարաբերությունների, գրականության և աղբյուրագիտության խնդիրներին, շոշափել է նաև հայագիտության հետ կապված հարցեր։ 1952 թ. ընտրվել է Ռուսաստանի Պաղեստինյան ընկերության փոխնախագահ և նշանակվել նրա օրգան «Պալեստինսկի սբորնիկ»-ի (Палестинский сборник) պատասխանատու խմբագիր։ 1960 թ. ընտրվել է ֆրանսիայի «Ասիական ընկերության» անդամ։ Պարգևատրվել է շքանշաններով և մեդալներով։

Ռուս պատմաբաններ
Ռուս բյուզանդագետներ
Պատմական գիտությունների դոկտորներ
ԽՍՀՄ ԳԱ թղթակից անդամներ
Խորհրդային պատմաբաններ